ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን፡ ውድብ ፖለቲካ ፕረዚደንት ሱዳን ነበር ኣልበሽር ክፈርስ ወሲና 29 ሕዳር 2019 ምንጪ ስእሊ, AFP ብፕረዘዲንት ሱዳን ነበር ዑመር ኣልበሽር ዝምራሕ ዝነበረ ገዛኢ ውድብ ፖለቲካ ክፈርስ ብሕጊ ጸዲቑ። ኣብ 1989 ኣቆጻጽራ ኣውሮጳውያን ብዕልዋ መንግስቲ ፖለቲካዊ ስልጣን ዝጨበጠ ዑመር ኣልበሽር፡ ክሳብ ብህዝባዊ ተቓውሞ ዝእለ ንሱዳን ንኣስታት 30 ዓመታት መሪሕዋ። ሰበ-ስልጣን ስግግር መንግስቲ ሱዳን፡ ነቲ ኣብ ማሕበራዊ ቦታታት ባህርያት ደቂ ኣንስትዮ እንታይ ክመስል ከምዘለዎ ዝድንግግ ሕጊ'ውን ብወግዒ ሰሪዝዎ እዩ። ዕላማ እዞም ዝተወሰዱ ስጉምትታት፡ ሕቶ ተቓወምቲ ንምምላእን ከምኡ'ውን ንስርዓት ዑመር ኣልበሽር ካብ ሱሩ ንምጥፋእን ዝዓለመ እዩ። ሱዳን ኣብዚ ሕጂ እዋን፡ ካብ ወተሃደራዊ መኮነናትን ሲቪል ኣመሓድርትን ብዝተዋጽአ ባይቶን፡ ብቀዳማይ ሚኒስተር ዓብደላ ሓምዶክ ዝምራሕ ሲቪላዊ መንግስቲ እያ ትመሓደር ዘላ። ሰልፊ ሃገራዊ ባይቶ ተባሂሉ ዝፍለጥ ውድብ ኣልበሽር፡ ብሕጊ ደረጃ ክፈርስ ምውሳኑ፡ እቲ ኣብ ስልጣን ዘሎ ናይ መሰጋገሪ መንግስቲ፡ በቲ ውድብ ዘውነን ንብረት ክወርስ ዘኽእሎ እዩ ተባሂሉ። ቀዳማይ ሚኒስተር ሓምዶክ እቲ ውሳነ፡ "ዝተሰርቐ ንብረት ህዝቢ ሱዳን" ንምምላስ ከምዘኽእሎ ኣብ ትዊተር ገጹ ኣስፊሩ ኣሎ። ሰራዊት ሱዳን ኣብ ውሽጢ 60 መዓልታት ስልጣን ከረክብ ተሓቲቱ ሰልፈኛታት ሱዳን ኣብ ኣፍደገ ሚኒሰትሪ ምክልኻል ተቐቲሎም ሱዳን እሱራት ፖለቲካ ፈቲሓ ብተወሳኺ፡ እቲ ውሳነ ዝኾነ ይኹን ኣርማ እቲ ውድብ ይኹን ስርዓት ኣልበሽር፡ ኣብ ዝኾነ ፖለቲካዊ ንጥፈታት ንቐጸልቲ ዓሰርተ ዓመታት ከይሳተፍ ኣጊድዎ'ሎ። ንስርዓት ኣልበሽር ኣብ ምዕላው ዓብይ ተራ ዝነበሮ ማሕበር ሞያውያን ሱዳን፡ ነቲ ውሳነ "ታሪኻዊ ፍጻመ" ክብል ገሊጽዎ። ወሃቢት ቃል እቲ ማሕበር ሳሚሂር ሙባረክ ከምዝሓበረቶ፡ ህዝቢ ሱዳን ብስርዓት ኣልበሽር ብዝተፈላለየ መገዲ ከምዝተጎድኣ ድሕሪ ምሕባር፡ እቲ ህዝቢ እፎይታ ከምዝረኸበ ገሊጻ። ካልእ ንብዙሓት ዘካትዕ ዝነበረ መሰል ደቂ ኣንስትዮ ዝግህስ ሕጊ ክስረዝ ተገይሩ እዩ። እቲ ዝተሰረዘ ሕጊ ካብ ሸሪዓ ብቐጥታ ዝተተረጉመ ኮይኑ፡ ደቂ ኣንስትዮ እታ ሃገር ኣብ ማሕበራዊ ውራያት ብምስታፈንን ስረ ስለዝተኸደናን ክእሰራ ዘግብር ከምዝኾነ ነቐፍቲ ገሊጾም። ብሰንኪ እዚ ሕጊ ድማ፡ ብኣሽሓት ዝቑጸራ ደቂ ኣንስትዮ ከምዝተኣሰራ ይግለጽ። ምንጪ ስእሊ, AFP መግለጺ ስእሊ, ቀዳማይ ሚኒስትር ሓምዶክ ዝወሰዶም ስጉምትታት ጠለባት ተቓወምቲ እዮም እቲ ሕጊ መሰራታዊ መሰል ዜጋታት ሱዳናውያን ዝግሃሰን ክብሪ ህዝቢ ዝትንክፍን ከምዝኾነ ቀዳማይ ሚኒስተር ሱዳን ዓብደላ ሓምዶክ ኣብ ትውተር ጽሒፉ። ብሰንኪ እዚ ሕጊ፡ በደል ንዝበጽሖም መእሰያት ሱዳን ድማ፡ ሓዘኑ ገሊጹ። ሱዳን ድሕሪ ብዙሕ ዓመታት ንፈለማ እዋን፡ ንዓለም-ለኻዊ ጎስጓስ ምውጋድ መጥቃዕቲ ደቂ ኣንስትዮ ዘለዋ ድጋፍ፡ ኣብ ዝሓለፈ ሰኑይ ኣካይዳ ምንባራ ዝዝከር እዩ። ደቂ ኣንስትዮ ሱዳን ኣብ ምዕላው ስርዓት ኣልበሽር መሪሕ ተራ ከምዝነበረን ይዝከር። ተዛማዲ ትሕዝቶ ቅልውላው ሱዳን፡ ስለምንታይ ኩነታት ሱዳን፡ ካብ ሪያድ ክሳብ ካይሮ ካብ ኣንካራ ክሳብ ሞስኮ የገድስ?9 ሰነ 2019 ሱዳን፡ ትንሳኤን ውድቀትን ፕረዚደንት ሱዳን ዑመር ኣልበሽር9 ጉንቦት 2019 ናዕቢ ሱዳን ንስደተኛታት ኤርትራን ኢትዮጵያን ይጸልዎም'ዶ?27 ታሕሳስ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
